
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1333 

30 Ιουλίου 2007 


ΠΕ ΡΙΕΧΟΜΕΝ Α 

ΑΠΟΦΑΣΕΙΣ 

Αναπροσαρμογή Ονομαστικής Αξίας Τιμαριθμο- 
ποιημένων Ομολόγων Έκδοσης 11.8.1997, στις 

31.7.2007. 1 

Προσαρμογή των υπηρεσιακών συμβουλίων διοικη¬ 
τικού προσωπικού των Πανεπιστημίων στις δια¬ 
τάξεις των παρ. 2 έως και 9 του άρθρου 159 του 
Κώδικα Κατάστασης Δημοσίων Πολιτικών Διοικη¬ 


τικών Υπαλλήλων και Υπαλλήλων ν.π.δ.δ. 2 

Εξαίρεση διοικητικών πράξεων και εγγράφων από 
τον περιορισμό των τριών υπογραφών στον ΟΑΕΕ, 
τροποποίηση της υπ’ αριθμ. Γ1/2478/30.11.1990, ΦΕΚ 

Β' 761 κοινής υπουργικής απόφασης. 3 

Καθορισμός αρμοδιοτήτων των υπηρεσιακών μονά¬ 
δων του Ε.Τ.Ε.Α.Μ.». 4 

Καθορισμός ύψους παράβολου συμμετοχής στις γρα¬ 
πτές εξετάσεις διαγωνισμών Κατάταξης Δοκίμων 
Υπαξιωματικών Λ.Σ. και Λιμενοφυλάκων. 5 


ΑΠΟΦΑΣΕΙ Σ 

Αριθμ. .2/46536/0 023/Α (1) 


Αναπροσαρμογή Ονομαστικής Αξίας Τιμαριθμοποιημέ- 
νων Ομολόγων Έκδοσης 11.8.1997, στις 31.7.2007. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και 32 του ν 1914/1990 
«Εκσυγχρονισμός και ανάπτυξη του Δημόσιου Τομέα και 
της Κεφαλαιαγοράς, φορολογικές ρυθμίσεις και άλλες 
διατάξεις». 

2. Την υπ’ αριθμ. 2021180/2981/0023/31.3.1997 απόφαση 


του Υπουργού Οικονομικών «Περί δαπανών σύναψης, 
έκδοσης και εξυπηρετήσεως των δανείων του Δημοσί¬ 
ου» (ΦΕΚ 286/Β71997). 

3. Τις διατάξεις του άρθρου 1 του ν. 2187/1994 «Ρύθμιση 
θεμάτων δημοσίου χρέους» (ΦΕΚ 16Α/8.2.1994). 

4. Την υπ’ αριθμ. 2033202/4582/13.5.1997 απόφαση του 
Υπουργού Οικονομικών «Γενικοί όροι έκδοσης τιμαριθ- 
μοποιημένων ομολόγων με τοκομερίδια, σε δραχμές». 

5. Την υπ’ αριθμ. 2058194/7752/0023/7.8.1997 απόφα¬ 
ση του Υπουργού Οικονομικών «Εκδοση τιμαριθμοποι- 
ημένων ομολόγων με τοκομερίδια, σε δραχμές, της 
11.8.1997». 

6. Την υπ’ αριθμ. 2/88722/0023Α/31.12.2000 απόφαση 
του Υπουργού Οικονομικών, όπως τροποποιήθηκε με την 
υπ’ αριθμ. 2/7512/0023Α/5.1.2001, όμοια, «Επανακαθορι¬ 
σμός σε Ευρώ, του ύψους των ομολόγων του Ελληνικού 
Δημοσίου, που εκδόθηκαν σε δραχμές, όπως προήλθε 
μετά την εφαρμογή της μεθόδου ΒοΙΙοιτι υρ». 

7. Την υπ’ αριθμ. 2/39390/0023/11.7.2006 απόφαση του 
Υπουργού Οικονομίας και Οικονομικών «Επανακαθορι¬ 
σμός Δεικτών Αναφοράς 19.5.1997 και 11.8.1997, μετά την 
αναθεώρηση του Γενικού Δείκτη Τιμών Καταναλωτή 
από την Εθνική Στατιστική Υπηρεσία με βάση το έτος 
2005=100,0 των τιμαριθμοποιημένων ομολόγων με το¬ 
κομερίδια, δεκαετούς διάρκειας, εκδόσεων 19.5.1997 και 
11.8.1997». 

8. Την υπ’ αριθμ. 37930 / ΔΙΟΕ 1264/ 14.10.2005 (ΦΕΚ 
1432 /Β 14.10.2005) απόφαση του Πρωθυπουργού και του 
Υπουργού Οικονομίας και Οικονομικών «Καθορισμός 
αρμοδιοτήτων των Υφυπουργών Οικονομίας και Οικο¬ 
νομικών», αποφασίζουμε: 

Την αναπροσαρμογή της ονομαστικής αξίας, των τι- 
μαριθμοποιημένων ομολόγων, δεκαετούς διάρκειας, επι¬ 
τοκίου 4% λόγω της εξέλιξης του Γενικού Δείκτη Τιμών 
Καταναλωτή και σύμφωνα με τους γενικούς όρους έκδο¬ 
σής τους, για τον μήνα Ιούλιο 2007, όπως παρακάτω: 


ΤΙΜΑΡΙΘΜΟΠΟΙΗΜΕΝΑ ΟΜΟΛΟΓΑΈΚΔΟΣΗΣ 11.8.1997, Ι5ΙΝ ΟΒ 0324002 220 


ΗΜΕΡΟΜΗΝΙΑ 

ΑΝΑΠΡΟΣΑΡΜΟΓΗΣ 


ΟΝΟΜΑΣΤΙΚΗ 

ΑΞΙΑ 


ΔΕΙΚΤΗΣ ΑΝΑΠΡΟΣΑΡΜΟΣΜΕΝΟ ΣΥΝΟΛΙΚΟ 

ΑΝΑΦΟΡΑΣ ΚΕΦΑΛΑΙΟ σε 0,01 € ΑΝΑΠΡΟΣΑΡΜΟΣΜΕΝΟ 

ΚΕΦΑΛΑΙΟ 
25.056.166,32 


31.7.2007 


18.068.672,05 


106,500 


0,0138671875 

Το αναπροσαρμοσμένο κεφάλαιο είναι το γινόμενο 
του 0,01 (μικρότερη ονομαστική αξία) επί του πηλίκου 
του δείκτη αναφοράς στις 31.7.2007 προς τον δείκτη 
αναφοράς κατά την ημερομηνία έκδοσης, ο οποίος κατά 
την 11.8.1997 ήταν ίσος με 76,8, στρογγυλοποιούμενο στα 
10 δεκαδικά ψηφία. 

Κάλυψη δαπάνης 

Από τις διατάξεις της απόφασης αυτής προκαλείται δα¬ 
πάνη σε βάρος του Κρατικού Προϋπολογισμού για το τρέ- 
χον έτος, η οποία θα καλυφθεί από τις πιστώσεις που έχουν 
γραφεί για την εξυπηρέτηση του Δημοσίου Χρέους. 

Η απόφασή μας αυτή να δημοσιευθεί στην Εφημερίδα 
της Κυβερνήσεως. 

Αθήνα,19 Ιουλίου 2007 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
-♦- 

Αριθμ. 79273/Β1 (2) 

Προσαρμογή των υπηρεσιακών συμβουλίων διοικητικού 
προσωπικού των Πανεπιστημίων στις διατάξεις των 
παρ. 2 έως και 9 του άρθρου 159 του Κώδικα Κατά¬ 
στασης Δημοσίων Πολιτικών Διοικητικών Υπαλλήλων 
και Υπαλλήλων ν.π.δ.δ. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) του άρθρου 159 παρ. 11 του Κώδικα Κατάστασης 
Δημοσίων Πολιτικών Διοικητικών Υπαλλήλων και Υπαλ¬ 
λήλων Ν.Π.Δ.Δ. που κυρώθηκε με το άρθρο πρώτο του 
ν. 3528/2007 (Α' 26). 

β) του άρθρου 90 του Κώδικα νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (Α' 98) και 
γ) της υπ’ αριθμ. 37876/ΣΤ5/26.4.2004 κοινής απόφασης 
του Πρωθυπουργού και της Υπουργού Εθνικής Παιδείας 
και Θρησκευμάτων «Καθορισμός αρμοδιοτήτων Υφυ¬ 
πουργών του Υπουργείου Εθνικής Παιδείας και Θρη¬ 
σκευμάτων» (Β' 608). 

2. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού γιατί τα υπηρεσιακά συμβούλια διοικη¬ 
τικού προσωπικού των Πανεπιστημίων θα λειτουργούν, 
σύμφωνα με την παρούσα απόφαση, με ισάριθμα μέλη 
σε σχέση με τη συγκρότηση που είχε καθοριστεί με 
την υπ' αριθμ. 123018/Β1/2.11.2004 κοινή απόφαση των 
Υπουργών Εσωτερικών, Δημόσιας Διοίκησης και Απο¬ 
κέντρωσης και Εθνικής Παιδείας και Θρησκευμάτων 
(Β' 1641), όπως τροποποιήθηκε με την υπ’ αριθμ. 27009/ 
Β1/15.3.2005 όμοια απόφαση (Β' 378), αποφασίζουμε: 

Τα υφιστάμενα, σύμφωνα με τις ισχύουσες διατάξεις, 
υπηρεσιακά συμβούλια του διοικητικού προσωπικού των 
Πανεπιστημίων, προσαρμόζονται στις διατάξεις των 
παραγράφων 2 έως και 9 του άρθρου 159 του Κώδικα 
Κατάστασης Δημοσίων Πολιτικών Διοικητικών Υπαλλή¬ 
λων και Υπαλλήλων ν.π.δ.δ., που κυρώθηκε με το άρθρο 
πρώτο του ν. 3528/2007 (Α' 26), σύμφωνα με τις ρυθμί¬ 
σεις των επόμενων παραγράφων: 


1. Τα υπηρεσιακά συμβούλια του διοικητικού προσω¬ 
πικού των Πανεπιστημίων είναι πενταμελή και αποτε¬ 
λούνται από: 

α)'Ενα μόνιμο υπάλληλο που λαμβάνεται μεταξύ πέντε 
εν ενεργεία προϊσταμένων διεύθυνσης που υπάγονται 
στην αρμοδιότητα του υπηρεσιακού συμβουλίου και 
έχουν τον περισσότερο χρόνο άσκησης καθηκόντων 
προϊσταμένου διεύθυνσης, που ορίζεται πρόεδρος του 
υπηρεσιακού συμβουλίου. 

β) Δύο μόνιμους υπαλλήλους με βαθμό Α' και ενός 
τουλάχιστον έτους άσκηση καθηκόντων προϊσταμένου 
τμήματος, από αυτούς που υπάγονται στην αρμοδιότητα 
του υπηρεσιακού συμβουλίου. 

γ) Δύο αιρετούς εκπροσώπους των μόνιμων υπαλ¬ 
λήλων με βαθμό Α'. Όταν τα υπηρεσιακά συμβούλια 
κρίνουν θέματα προσωπικού με σχέση εργασίας ιδιω¬ 
τικού δικαίου, αντί των δύο αιρετών εκπροσώπων των 
μόνιμων υπαλλήλων, μετέχουν δύο αιρετοί εκπρόσωποι 
του προσωπικού με σύμβαση εργασίας ιδιωτικού δικαίου 
αορίστου χρόνου. 

2. Τα υπό στοιχεία α' και β' μέλη της προηγούμενης 
παραγράφου ορίζονται από τη Σύγκλητο ή τη Διοικούσα 
Επιτροπή του Πανεπιστημίου, κατά περίπτωση. 

Τα μέλη αυτά τοποθετούνται από το οικείο όργανο 
ως προϊστάμενοι διευθύνσεων, όπως αυτές ορίζονται 
στις οικείες οργανικές διατάξεις, για μία τριετία. Τα υπό 
στοιχείο γ' μέλη της ίδιας παραγράφου εκλέγονται με 
άμεση, καθολική και μυστική ψηφοφορία. Για τον τρόπο, 
τη διαδικασία και τις λοιπές προϋποθέσεις της εκλογής 
εφαρμόζονται οι διατάξεις της απόφασης του Υπουργού 
Εσωτερικών, Δημόσιας Διοίκησης και Αποκέντρωσης 
που εκδίδεται κατ’ εξουσιοδότηση της παρ. 3 του άρ¬ 
θρου 159 του Κώδικα Κατάστασης Δημοσίων Πολιτικών 
Διοικητικών Υπαλλήλων και Υπαλλήλων ν.π.δ.δ. 

3. Τα μέλη του υπηρεσιακού συμβουλίου ορίζονται ή 
εκλέγονται αντίστοιχα με ισάριθμους αναπληρωτές. Αν 
λυθεί η υπαλληλική σχέση αιρετού μέλους του συμβου¬ 
λίου, τακτικό μέλος ορίζεται ο επόμενος στη σειρά εκλο¬ 
γής για το υπόλοιπο χρονικό διάστημα της θητείας. 

4. Με την απόφαση συγκρότησης του υπηρεσιακού 
συμβουλίου ορίζεται ο αναπληρωτής του προέδρου από 
τα υπό στοιχείο β' της παρ. 1 μέλη. 

5. Αν ο αριθμός των θέσεων προϊσταμένων διεύθυνσης, 
οι οποίες υπάγονται για την πλήρωσή τους στην αρμοδι¬ 
ότητα του ίδιου υπηρεσιακού συμβουλίου, είναι τέσσερις 
έως και έξι, ορίζονται από τη Σύγκλητο ή τη Διοικούσα 
Επιτροπή δύο προϊστάμενοι διευθύνσεων, σύμφωνα με 
τις διατάξεις της παρ. 2, και αποτελούν αυτοδίκαια τα 
δύο εκ των υπό στοιχεία α' και β' της παρ. 1 μέλη του 
υπηρεσιακού συμβουλίου. Από τα δύο αυτά μέλη ορί¬ 
ζονται ο πρόεδρος του υπηρεσιακού συμβουλίου και ο 
αναπληρωτής του με αναλογική εφαρμογή της παρ. 4. 
Ως τρίτο μέλος ορίζεται υπάλληλος άλλης δημόσιας 
υπηρεσίας ή νομικού προσώπου δημοσίου δικαίου, που 
υπηρετεί στην έδρα του υπηρεσιακού συμβουλίου. 

Αν ο αριθμός των θέσεων προϊσταμένων διεύθυν¬ 
σης, οι οποίες υπάγονται για την πλήρωσή τους στην 
αρμοδιότητα του ίδιου υπηρεσιακού συμβουλίου, είναι 
μικρότερος των τεσσάρων, ορίζεται ένας προϊστάμενος 
διεύθυνσης, ο οποίος αποτελεί αυτοδίκαια το ένα εκ 
των υπό στοιχεία α' και β' της παρ. 1 μελών και ορίζε¬ 
ται πρόεδρος του υπηρεσιακού συμβουλίου. Τα άλλα 
δύο μέλη είναι υπάλληλοι άλλης δημόσιας υπηρεσίας 

ή νομικού προσώπου δημοσίου δικαίου, που υπηρετούν 
στην έδρα του υπηρεσιακού συμβουλίου, από τα οποία 
ο ένας ορίζεται ως αναπληρωτής του προέδρου. 

6. Αν δεν υπάρχουν ή δεν επαρκούν οι υπάλληλοι που 
υπάγονται στην αρμοδιότητα του υπηρεσιακού συμβου¬ 
λίου για να οριστούν ως μέλη του, επιλέγονται υπάλ¬ 
ληλοι από άλλη δημόσια υπηρεσία ή νομικό πρόσωπο 
δημοσίου δικαίου που έχουν τις προϋποθέσεις της υπό 
στοιχείο β' της παρ. 1 προϋποθέσεις και υπηρετούν στην 
έδρα του υπηρεσιακού συμβουλίου. 

Αν και τα τρία υπό στοιχεία α' και β' της παρ. 1 μέλη 
του υπηρεσιακού συμβουλίου προέρχονται από άλλη 
δημόσια υπηρεσία ή νομικό πρόσωπο δημοσίου δικαίου 
δεν εφαρμόζονται οι διατάξεις της παρ. 5. 

Αν το ένα ή τα δύο υπό στοιχεία α' και β' της παρ. 
1 μέλη του υπηρεσιακού συμβουλίου προέρχονται από 
άλλη δημόσια υπηρεσία ή νομικό πρόσωπο δημοσίου 
δικαίου, οι διατάξεις της παρ. 5 εφαρμόζονται για τον 
ορισμό δύο ή ενός, κατά περίπτωση, προϊσταμένων δι¬ 
εύθυνσης οι οποίοι θα αποτελέσουν αυτοδίκαια μέλη 
του υπηρεσιακού συμβουλίου. 

Στην περίπτωση του προηγούμενου εδαφίου, με την 
απόφαση συγκρότησης ορίζονται ο πρόεδρος του υπηρε¬ 
σιακού συμβουλίου και ο αναπληρωτής του με αναλογική 
εφαρμογή των διατάξεων των παραγράφων 4 και 5. 

7. Ως μέλη του κοινού υπηρεσιακού συμβουλίου του 
διοικητικού προσωπικού του Αριστοτελείου Πανεπι¬ 
στημίου Θεσσαλονίκης (Α.Π.Θ.), της Πανεπιστημιακής 
Φοιτητικής Λέσχης (Π.Φ.Λ.), του Ταμείου Διοικήσεως και 
Διαχειρίσεως Αγροκτήματος Πανεπιστημίου (Τ.Δ.Δ.Α.Π.) 
και του Ταμείου Διοικήσεως και Διαχειρίσεως Πανεπι¬ 
στημιακών Δασών (Τ.Δ.Δ.Π.Δ.), το οποίο συστήθηκε με 
την υπ’ αριθμ. Α 10071/21.5.1999 απόφαση του Πρύτανη 
του Αριστοτελείου Πανεπιστημίου Θεσσαλονίκης (Β’ 
1180), ορίζονται ή εκλέγονται αντίστοιχα υπάλληλοι των 
ανωτέρω νομικών προσώπων, σύμφωνα με τις διατάξεις 
της παρούσας απόφασης. Κατ’ εξαίρεση, για το υπηρε¬ 
σιακό αυτό συμβούλιο δεν εφαρμόζονται οι διατάξεις 
της παρ. 5. 

8. Αν τα αιρετά μέλη του υπηρεσιακού συμβουλίου 
περιλαμβάνονται μεταξύ αυτών που κρίνονται για προϊ¬ 
στάμενοι οργανικής μονάδας, κρίνονται πρώτα κατά την 
πρώτη συνεδρίαση και δεν μπορούν να συμμετάσχουν 
σε αυτή για την κρίση που τους αφορά. Αν τα αναπλη¬ 
ρωματικά μέλη έχουν το ίδιο κώλυμα, το υπηρεσιακό 
συμβούλιο συνεδριάζει με τα υπόλοιπα μέλη. 

9. Κατ’ εξαίρεση για τα υπηρεσιακά συμβούλια Β' και 
Γ του Εθνικού και Καποδιστριακού Πανεπιστημίου Αθη¬ 
νών, τα οποία είναι αρμόδια, σύμφωνα με την υπ’ αριθμ. 
Β1/121/9.2.1989 κοινή απόφαση των Υπουργών Προεδρίας 
της Κυβέρνησης και Εθνικής Παιδείας και Θρησκευμά¬ 
των (Β' 107), για το προσωπικό των πανεπιστημιακών 
νοσοκομείων Αιγινητείου και Αρεταιείου, αντίστοιχα, 


τα υπό στοιχεία α' και β' της παρ. 1 μέλη με τους ανα¬ 
πληρωτές τους ορίζονται από την Εφορεία του οικείου 
νοσοκομείου. 

Τα μέλη του προηγούμενου εδαφίου που ορίζει η 
Εφορεία προέρχονται από διαφορετική υπηρεσία κάθε 
νοσοκομείου. Σε περίπτωση που προκύπτει ανάγκη 
ορισμού μέλους από άλλη δημόσια υπηρεσία ή νομικό 
πρόσωπο δημοσίου δικαίου, σύμφωνα με τις διατάξεις 
των παρ. 5 και 6, ως μέλος ορίζεται κατά προτεραιότητα 
υπάλληλος του Εθνικού και Καποδιστριακού Πανεπι¬ 
στημίου Αθηνών, που έχει τις υπό στοιχείο β' της παρ. 
1 προϋποθέσεις και που υπάγεται στην αρμοδιότητα 
διαφορετικού υπηρεσιακού συμβουλίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 17 Ιουλίου 2007 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΕΘΝΙΚΗΣ ΠΑΙΔΕΙΑΣ 

ΚΑΙ ΑΠΟΚΕΝΤΡΩΣΗΣ ΚΑΙ ΘΡΗΣΚΕΥΜΑΤΩΝ 

ΠΡΟΚ. ΠΑΥΛΟΠΟΥΛΟΣ ΣΠΥΡ. ΤΑΛΙΑΔΟΥΡΟΣ 

-♦- 

Αριθμ. Φ 10035/3818/25 (3) 

Εξαίρεση διοικητικών πράξεων και εγγράφων από τον 
περιορισμό των τριών υπογραφών στον ΟΑΕΕ, τρο¬ 
ποποίηση της υπ’ αριθμ. Γ1/2478/30.11.1990, ΦΕΚ Β' 
761 κοινής υπουργικής απόφασης. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΑΠΑΣΧΟΛΗΣΗΣ ΚΑΙ 
ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις: 

α) του αρ. 81 του ν.1892/1990 (Α' 101), 
β) του αρ. 7 του ν.1943/1991 (Α' 50), 
γ) του αρ. 16 παρ. 3 του ν.2026/1992 (Α' 43), 
δ) του αρ. 90 του Κώδικα Νομοθεσίας για την Κυβέρ¬ 
νηση και τα Κυβερνητικά Όργανα, που κυρώθηκε με το 
άρθρο πρώτο του π.δ. 63/2005 (Α'98). 

2. Το π.δ/μα 154/2006 (Α' 167). 

3. Την ανάγκη εξαίρεσης ορισμένων διοικητικών πρά¬ 
ξεων από τον κανόνα των τριών υπογραφών, λόγω της 
σπουδαιότητας των θεμάτων που ρυθμίζουν. 

4. Το γεγονός ότι από τις διατάξεις της παρούσας 
απόφασης δεν επιβαρύνεται ο κρατικός προϋπολογι¬ 
σμός, αποφασίζουμε: 

Καθορίζονται οι παρακάτω διοικητικές πράξεις ή έγ¬ 
γραφα ή κατηγορίες διοικητικών πράξεων ή εγγράφων 
του Οργανισμού Ασφάλισης Ελεύθερων Επαγγελματιών 
(Ο.Α.Ε.Ε.), που εξαιρούνται από τον κανόνα των τριών 
υπογραφών ως εξής: 


ΔΙΟΙΚΗΤΙΚΕΣ ΠΡΑΞΕΙΣ ΟΡΓΑΝΟ ΤΕΛΙΚΗΣ ΑΙΤΙΟΛΟΓΙΑ 

ή ΕΓΓΡΑΦΑ ΥΠΟΓΡΑΦΗΣ ΕΞΑΙΡΕΣΗΣ 

1. Εισηγήσεις προς το ΔΣ του Ο.Α.Ε.Ε. ΔΙΟΙΚΗΤΗΣ Λόγω σπουδαιότητας των υπό ρύθμιση θεμάτων 

2. Προτάσεις για έγκριση πρόσληψης προσωπικού ΔΙΟΙΚΗΤΗΣ Λόγω της σπουδαιότητας του θέματος 

3. Αποφάσεις τοποθέτησης και αναπλήρωσης ΔΙΟΙΚΗΤΗΣ Αρμοδιότητα προβλεπόμενη 

Προϊσταμένων από τον Υπαλληλικό Κώδικα 

4. Κύρωση πινάκων προακτέων ΔΙΟΙΚΗΤΗΣ Εμπεριέχεται έλεγχος νομιμότητας και προβλέπεται 

από τον Υπαλληλικό Κώδικα 

5. Άσκηση πειθαρχικής εξουσίας επί του ΔΙΟΙΚΗΤΗΣ Αρμοδιότητα προβλεπόμενη από τον 

τακτικού και μη προσωπικού (πειθαρχικές Υπαλληλικό Κώδικα και το π.δ. 410/1988 

αποφάσεις, πράξεις πειθαρχικής διαδικασίας 
κλπ), εφόσον επιλαμβάνεται ως πειθαρχικός 
προϊστάμενος ο Διοικητής 

6. Αποφάσεις για απονομή ευαρέσκειας ΔΙΟΙΚΗΤΗΣ Αρμοδιότητα προβλεπόμενη από τον Υπαλληλικό 

ή τιμητικού τίτλου (αρ. 63 και 69 του ν. 3528/2007) Κώδικα με την πράξη λύσης της υπαλληλικής σχέσης 

7. Παροχή στοιχείων για απαντήσεις στη Βουλή ΔΙΟΙΚΗΤΗΣ Αφορούν τη λειτουργικότητα της Υπηρεσίας 

επί αναφορών και ερωτήσεων και προσιδιάζει στην ευθύνη του Διοικητή 

8. α)Έγκριση ετήσιου προγράμματος αποστολών ΔΙΟΙΚΗΤΗΣ Προσιδιάζει στην ευθύνη του Διοικητή ως 

στο εξωτερικό και στο εσωτερικό για υπηρεσία- Ανώτατου Οργάνου του Οργανισμού 

κούς λόγους. 

β) Άδεια για αποστολή των υπαλλήλων στο ΔΙΟΙΚΗΤΗΣ Προσιδιάζει στην ευθύνη του Διοικητή ως 

εξωτερικό για υπηρεσιακούς λόγους, εφόσον Ανώτατου Οργάνου του Οργανισμού 

πρόκειται για έκτακτη αποστολή η οποία δεν 
έχει περιληφθεί στο ετήσιο πρόγραμμα. 

γ) Άδεια για αποστολή στο εξωτερικό ή στο ΓΕΝ. Δ/ΝΤΗΣ Λόγω προηγηθείσης εγκρίσεως 

εσωτερικό η οποία έχει περιληφθεί και εγκρι- ΔΙΟΙΚΗΤΙΚΗΣ του ετήσιου προγράμματος από 

θεί στο πλαίσιο του ετήσιου προγράμματος ΥΠΟΣΤΗΡΙΞΗΣ τον Διοικητή 

αποστολών. 

9. Τοποθετήσεις-Μετακινήσεις-Αποσπάσεις- ΔΙΟΙΚΗΤΗΣ Αρμοδιότητα προβλεπόμενη από τον 

Μεταθέσεις-Μετατάξεις-Διαθεσιμότητα-Αργία- Υπαλληλικό Κώδικα 

Έκπτωση Υπαλλήλων 

10. Εγκύκλιοι, διαταγές και έγγραφα γενικό- ΔΙΟΙΚΗΤΗΣ Αφορά τη λειτουργικότητα της Υπηρεσίας και 

τερου ενδιαφέροντος και μείζονος σημασίας, προσιδιάζει στην ευθύνη του Διοικητή 

αρμοδιότητας περισσότερων Γ ενικών Διευθύ¬ 
νσεων, καθώς και έγγραφα μείζονος σημασίας 

προς φορείς του Δημοσίου ή ευρύτερου Δημό¬ 
σιου Τομέα, Τράπεζες κλπ. 

11. Διακηρύξεις σε θέματα μισθώσεων, εκμισθώ- ΔΙΟΙΚΗΤΗΣ Πράξη που προσιδιάζει σε υπερκείμενο 

σεων, ακινήτων, προμηθειών, καθώς και προσκλή- Διοικητικό Οργανο 

σεις ενδιαφέροντος όπου κάθε φορά απαιτείται 

12. Φορολογική δήλωση του Ο.Α.Ε.Ε. ΔΙΟΙΚΗΤΗΣ Λόγω σπουδαιότητας του θέματος 

13. Αποφάσεις έγκρισης ή μη μετάβασης των ΔΙΟΙΚΗΤΗΣ Προβλέπεται από το αρ. 15 του Κανονισμού του 

ασφαλισμένων στο εξωτερικό για νοσηλεία Κλάδου Υγείας ΟΑΕΕ (Β 1814/29.9.1999) 

14. Έγγραφα ερωτήματα προς το εποπτεύον ΔΙΕΥΘΥΝΤΕΣ Μόνο για απλά ερωτήματα 

Υπουργείο ή άλλα Υπουργεία, Υπηρεσίες ή ΓΕΝΙΚΟΙ Δ/ΝΤΕΣ Μόνο για μείζονος σημασίας θέματα 

Ενώσεις ή Ομοσπονδίες Επαγγελματιών για 

παροχή διευκρινίσεων επί της ορθής ερμηνείας 
των νόμων για θέματα της αρμοδιότητάς τους 

15. Έγγραφα ερωτήματα στη Διεύθυνση Νομικών 

Υπηρεσιών του Ο.Α.Ε.Ε. για θέματα της αρμόδιό- ΓΕΝΙΚΟΙ Δ/ΝΤΕΣ Λόγω σπουδαιότητας του θέματος 
τητάς τους 

Με την απόφαση αυτή τροποποιούνται η παρ. 3 (αφορά το πρώην ΤΕΒΕ), η παρ.4 περ. 1 (αφορά το πρώην ΤΑΕ) 
και η παρ.4 περ.6 (αφορά το πρώην ΤΣΑ) της υπ’ αριθμ. ΓΙ/οικ. 2478/30.11.1990 (ΦΕΚ Β' 761) ισχύουσας κοινής 
υπουργικής απόφασης και αντικαθίστανται από την παρούσα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 19 Ιουλίου 2007 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ 
ΚΑΙ ΑΠΟΚΕΝΤΡΩΣΗΣ ΠΡΟΣΤΑΣΙΑΣ 

ΠΡΟΚ. ΠΑΥΛΟΠΟΥΛΟΣ ΒΑΣ. ΜΑΓΓΙΝΑΣ 


Αριθμ.Φ21021/ΟΙΚ21012/2012 (4) 

Καθορισμός αρμοδιοτήτων των υπηρεσιακών μονά¬ 
δων του Ε.Τ.Ε.Α.Μ. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 28 παρ. 3 του ν. 3232/2004 
(Α' 48). 

2. Τις διατάξεις του άρθρου 90 του Κώδικα Νομοθε¬ 


σίας για την Κυβέρνηση και τα κυβερνητικά όργανα 
που κυρώθηκε με το άρθρο πρώτο του π.δ. 63/2005 
(Α' 98). 

3. Την υπ’ αριθμ. ΔΙΔΚ/Φ1/2/6139/23.3.2004 κοινή από¬ 
φαση του Πρωθυπουργού και του Υπουργού Εσωτε¬ 
ρικών, Δημόσιας Διοίκησης και Αποκέντρωσης «Ανά¬ 
θεση αρμοδιοτήτων στους Υφυπουργούς Εσωτερικών, 
Δημόσιας Διοίκησης και Αποκέντρωσης» (Β'527), όπως 
τροποποιήθηκε με την υπ’ αριθμ. 17398/13.9.2005 (Β' 1284) 
όμοια απόφαση. 

4. Την υπ’ αριθμ. 18/Συν.12η /30.3.2006 απόφαση του 
Δ.Σ. του ΕΤΕΑΜ. 

5. Τη γνώμη του Συμβουλίου Κοινωνικής Ασφάλι¬ 
σης που διατυπώθηκε στις υπ’ αριθμ. 4η/15.9.2006 και 
3η/14.5.2007 συνεδριάσεις του. 

6. Το γεγονός ότι από την απόφαση αυτή δεν προ- 
καλείται δαπάνη σε βάρος του προϋπολογισμού του 
Ταμείου, αποφασίζουμε: 

Καθορίζουμε τις αρμοδιότητες των υπηρεσιακών μο¬ 
νάδων του Ε.Τ.Ε.Α.Μ., ως εξής: 

Αρθρο 1 

Αρμοδιότητες της Διεύθυνσης Διοικητικού - 
Οικονομικού 

Οι αρμοδιότητες της Δ/νσης Διοικητικού - Οικονο¬ 
μικού, κατανέμονται μεταξύ των τμημάτων αυτής και 
περιγράφονται ως ακολούθως: 

α. Τμήμα Διοίκησης - Εκπαίδευσης - Οργάνωσης 

1. Ο χειρισμός των θεμάτων που αφορούν στην πρό¬ 
σληψη, εξέλιξη, λύση της υπαλληλικής σχέσης και γε¬ 
νικά στην υπηρεσιακή κατάσταση του πάσης φύσεως 
προσωπικού του Ταμείου, καθώς και των θεμάτων που 
αφορούν στην πρόσληψη και απασχόληση συνεργασιών 
με μίσθωση έργου. 

2. Η μέριμνα της στελέχωσης των μονάδων του Τα¬ 
μείου με το ανωτέρω προσωπικό, με τοποθετήσεις, 
μεταθέσεις, αποσπάσεις και γενικά με πάσης φύσεως 
μετακινήσεις του προσωπικού αυτού. 

3. Η γραμματειακή υποστήριξη των υπηρεσιακών συμ¬ 
βουλίων για θέματα διοικητικού προσωπικού ή πειθαρ¬ 
χικού. 

4. Η τήρηση ατομικών φακέλων, πινακίδων και ευρε¬ 
τηρίων του προσωπικού του Ταμείου. 

5. Η κατάρτιση καταστάσεων υπαλλήλων που προβλέ- 
πονται από τις διατάξεις της σχετικής νομοθεσίας. 

6. Η χορήγηση βεβαιώσεων ή πιστοποιητικών υπηρε¬ 
σιακής κατάστασης για το προσωπικό του Ταμείου. 

7. Ο χειρισμός όλων των θεμάτων που αφορούν στην 
απασχόληση του πάσης φύσεως προσωπικού κατά το 
υποχρεωτικό ωράριο και πέραν αυτού, στις αποδοχές, 
στις αποζημιώσεις υπερωριακής ή πρόσθετης απα¬ 
σχόλησης, στις διαδικασίες έγκρισης και στα έξοδα 
κίνησης για τις μετακινήσεις εντός ή εκτός έδρας του 
προσωπικού, καθώς και των θεμάτων που αφορούν στην 
πολυθεσία, πολυαπασχόληση και στην άσκηση ιδιωτικού 
έργου με αμοιβή. 

8. Ο χειρισμός των θεμάτων των σχετικών με την 
εφαρμογή του πειθαρχικού δικαίου και η κίνηση της 
σχετικής διαδικασίας για την επιβολή των προβλεπο- 
μένων κυρώσεων. 

9. Η επίβλεψη για την τήρηση του ωραρίου προσέλευ¬ 
σης και αποχώρησης του προσωπικού. 

10. Η οργάνωση και η εκτίμηση των αναγκών των 
υπηρεσιών του ΕΤΕΑΜ σε θέσεις, κλάδους και ειδικό¬ 
τητες προσωπικού και η υποβολή προτάσεων για τη 
σύσταση των αντίστοιχων θέσεων και την ορθολογική 
κατανομή αυτών. 

11. Η παροχή οδηγιών και διευκρινήσεων για την εφαρ¬ 
μογή του εκάστοτε ισχύοντος οργανισμού ή εσωτερικού 
κανονισμού λειτουργίας. 

12. Η μελέτη, υπόδειξη και παρακολούθηση εφαρμογής 
μέτρων για την απλούστευση γραφειοκρατικών τύπων 
ή διαδικασιών και την κατάργηση διατυπώσεων, σε συ¬ 
νεργασία με τις κατ’ αντικείμενο αρμόδιες υπηρεσίες. 

13. Η μέριμνα για την ανάπτυξη και εφαρμογή σύγχρο¬ 


νων τεχνικών μεθόδων (όπως μέτρηση εργασίας, επιχει¬ 
ρησιακή έρευνα, ανάλυση κόστους - ωφελείας, εργονο¬ 
μία) για την αύξηση της παραγωγικότητας και για την 
ταχύτερη διεκπεραίωση των διοικητικών ενεργειών. 

14. Η μελέτη των συνθηκών πρόσβασης των πολιτών 
και ιδιαίτερα των ΑμεΑ στις υπηρεσίες του Ταμείου και 
υποβολή προτάσεων για τη διευκόλυνση της επικοινω¬ 
νίας του Ταμείου με τους πολίτες. 

15. Η προετοιμασία και εισήγηση για εκτέλεση προ¬ 
γραμμάτων εισαγωγικής εκπαίδευσης, επιμόρφωσης και 
προαγωγικής εκπαίδευσης των υπαλλήλων του Ταμείου 
καθώς επίσης και η μέριμνα για τη συμμετοχή του προ¬ 
σωπικού του ΕΤΕΑΜ σε προγράμματα εκμάθησης ξένων 
γλωσσών, συνέδρια, σεμινάρια για θέματα συναφή προς 
τα αντικείμενα του Ταμείου, που οργανώνονται από 
κρατικούς ή ιδιωτικούς φορείς. 

16. Η επιμέλεια τακτικών και εκτάκτων εκδόσεων του 
Ταμείου. 

17. Η συγκρότηση, οργάνωση και εμπλουτισμός με 
βιβλία, περιοδικά ελληνόγλωσσα και ξενόγλωσσα ως 
και με λοιπό έντυπο υλικό των βιβλιοθηκών του Τα¬ 
μείου, για χρήση από τις υπηρεσίες και το προσωπικό 
του Ταμείου. 

18. Η μέριμνα για την εκπόνηση μελετών αξιοποίησης 
μορφωτικών, οικονομικών, οργανωτικών, τεχνικών και 
άλλων αναπτυξιακών προγραμμάτων που χρηματοδο¬ 
τούνται και υποστηρίζονται από αντίστοιχα προγράμμα¬ 
τα Διεθνών Οργανισμών και Οργάνων των Ευρωπαϊκών 
Κοινοτήτων σε συνεργασία με άλλες υπηρεσίες του 
Δημοσίου Τομέα. 

19. Η μέριμνα για τη συγκρότηση και τη λειτουργία 
των πάσης φύσεως συλλογικών οργάνων και επιτροπών 
του Ταμείου. 

20. Η επιμέλεια των θεμάτων αρμοδιότητας Ε.Τ.Ε.Α.Μ 
που αφορούν στην Πολιτική Αμυνα, σύμφωνα με τις 
σχετικές διατάξεις (Π.Σ.Ε.Α). 

β. Τμήμα Οικονομικής Διαχείρισης και Λογιστηρίου. 

1. Η κατάρτιση και εκτέλεση του προϋπολογισμού 
εσόδων - εξόδων του Ταμείου, η υποβολή του στο 
εποπτεύον Υπουργείο καθώς και η μέριμνα για τυχόν 
συμπληρωματικές πιστώσεις και ο έλεγχος για την τή¬ 
ρηση αυτών. 

2. Η τήρηση και ενημέρωση των λογιστικών βιβλίων 
του Τ αμείου σύμφωνα με το Κλαδικό Λογιστικό Σχέδιο 
(π.δ. 80/1997, Α' 68) και γενικά εκτέλεση όλων των οι¬ 
κονομικών εργασιών του Τ αμείου 

3. Η κατάρτιση των ετήσιων ισολογισμών - απολο¬ 
γισμών. 

4. Η ενημέρωση του Ταμείου επί του συνόλου των από 
το ΙΚΑ-ΕΤΑΜ εισπραπομένων εσόδων και πραγματο- 
ποιηθεισών δαπανών του ΕΤΕΑΜ. 

5. Η λογιστική παρακολούθηση των καταθέσεων στις 
τράπεζες, των αποθεματικών και της ταμειακής δια¬ 
χείρισης. 

6. Η λογιστική παρακολούθηση της έκδοσης και εξό¬ 
φλησης των πάσης φύσεως δαπανών του Ταμείου από 
την τράπεζα που ασκεί την ταμειακή διαχείριση. 

7. Η παροχή οικονομικών και στατιστικών στοιχείων. 

8. Η σύνταξη της ετήσιας δήλωσης φόρου εισοδή¬ 
ματος. 

9. Η φύλαξη όλων των λογιστικών βιβλίων και η τή¬ 
ρηση αρχείου όλων των παραστατικών οικονομικής 
διαχείρισης. 

10. Η μέριμνα για την παροχή στοιχείων στους ελέγ¬ 
χους των λογιστικών βιβλίων που υπόκειται το Ταμείο. 

11. Η έγκριση των πράξεων και η υπογραφή των χρη¬ 
ματικών ενταλμάτων. 

γ. Τμήμα Προμηθειών και Διαχείρισης Ακινήτων 

1. Η μέριμνα για τις πάσης φύσεως προμήθειες του 
Ταμείου σύμφωνα με την ισχύουσα νομοθεσία, η διε¬ 
νέργεια διαγωνισμών προμήθειας αναλώσιμων και μη 
υλικών καθώς και υπηρεσιών, η κατάρτιση και υπογρα¬ 
φή των συμβάσεων προμηθειών, η παρακολούθηση και 
διαφύλαξη των κατατιθεμένων εγγυητικών επιστολών, 
η εισήγηση για τη συγκρότηση επιτροπών προμηθειών 
και παραλαβών και κάθε άλλη σχετική ενέργεια. 

2. Η τήρηση μητρώου ακίνητης και κινητής περιουσίας 
(επίπλων, συσκευών, μηχανημάτων) του Ταμείου. 

3. Η μέριμνα για την ετήσια απογραφή των περιουσι¬ 
ακών στοιχείων του Ταμείου. 

4. Η φύλαξη του αναλώσιμου υλικού. 

5. Η φύλαξη των τίτλων ιδιοκτησίας των ακινήτων 
του Ταμείου καθώς και η σύνταξη ετήσιας δήλωσης 
ακίνητης περιουσίας. 

6. Η μέριμνα για τη μίσθωση των αναγκαίων κτιρίων 
στέγασης των υπηρεσιών, η διενέργεια των διαδικα¬ 
σιών μισθώσεως και η λήψη μέτρων για την ασφάλισή 
τους. 

7. Η εισήγηση για την ανάγκη αγοράς και πώλησης 
ακινήτων. 

8. Η τήρηση βιβλίων υλικού αποθήκης και αρχείου 
δικαιολογητικών διάθεσης αυτού στις υπηρεσίες και η 
μέριμνα για την εκποίηση ή καταστροφή των άχρηστων 
υλικών. 

9. Η συντήρηση και επισκευή των ακινήτων του Τα¬ 
μείου και του εξοπλισμού τους. 

10. Η συντήρηση του μηχανολογικού εξοπλισμού των 
υπηρεσιών του Ταμείου. 

11. Η μέριμνα για την είσπραξη μισθωμάτων ακίνητης 
περιουσίας. 

12. Η ευθύνη για την τήρηση εκ μέρους του αναδόχου 
των όρων της σύμβασης συντήρησης κτιρίων. 

Αρθρο 2 

Αρμοδιότητες της Διεύθυνσης Ασφάλισης - Εσόδων 

Οι αρμοδιότητες της Δ/νσης Ασφάλισης - Εσόδων 
κατανέμονται μεταξύ των τμημάτων αυτής και περι- 
γράφονται ως ακολούθως: 

α. Τμήμα Ασφάλισης - Εσόδων - Μητρώου 

1. Ο χειρισμός των θεμάτων σχετικά με την υπαγω¬ 
γή στην ασφάλιση του Ταμείου και τη διατήρηση της 
ασφαλιστικής σχέσης. 

2. Ο χειρισμός των θεμάτων σχετικά με την έννοια 
των υποκείμενων σε εισφορές αποδοχών, το ύψος (πο¬ 
σοστό) των εισφορών και το χρόνο και την προθεσμία 
καταβολής των οφειλομένων εισφορών. 

3. Ο χειρισμός των θεμάτων που αφορούν τα προ- 
βλεπόμενα από το νόμο μέτρα για την είσπραξη των 
καθυστερουμένων εσόδων του Ταμείου. 

4. Ο χειρισμός των θεμάτων σχετικά με την ποινική 
δίωξη των εργοδοτών και τη ρύθμιση των οφειλών προς 
το Ταμείο. 

5. Ο χειρισμός των θεμάτων που αφορούν την παρα¬ 
γραφή και διαγραφή των βεβαιωθεισών οφειλών προς 
το Τ αμείο. 

6. Η μέριμνα για την τήρηση και ενημέρωση μητρώου 
ασφαλισμένων και εργοδοτών. 


7. Η παρακολούθηση των μεταβολών στην ασφαλιστι¬ 
κή κατάσταση των ασφαλισμένων του Ταμείου, 
β. Τμήμα Συγχωνευομένων Ταμείων 
Ασκεί τις ίδιες αρμοδιότητες με αυτές του Τμήματος 
Ασφάλισης - Εσόδων - Μητρώου της Δ/νσης Ασφάλι¬ 
σης - Εσόδων, σε ότι αφορά τους ασφαλισμένους του 
Ταμείου οι οποίοι προέρχονται από συγχωνευόμενα με 
το Ε.Τ.Ε.Α.Μ. Ταμεία. 

Αρθρο 3 

Αρμοδιότητες της Δ/νσης Παροχών 
Οι αρμοδιότητες της Δ/νσης Παροχών κατανέμονται 
μεταξύ των τμημάτων αυτής και περιγράφονται ως 
ακολούθως: 
α. Τμήμα Συντάξεων 

1. Ο χειρισμός των θεμάτων που αφορούν τα μεγέθη 
των παροχών επικουρικής σύνταξης και το δικαίωμα 
των ασφαλισμένων στις παροχές αυτές. 

2. Η μέριμνα για την τήρηση και ενημέρωση μητρώου 
συνταξιούχων. 

3. Η μελέτη για την καθιέρωση νέων διαδικασιών χο¬ 
ρήγησης των παροχών επικουρικής σύνταξης. 

4. Η αντιμετώπιση των θεμάτων του κλάδου επικουρι¬ 
κής σύνταξης που προκύπτουν από την εφαρμογή της 
σχετικής με τα θέματα αυτά ισχύουσας νομοθεσίας. 

β. Τ μήμα Συγχωνευομένων Τ αμείων 
Ασκεί τις ίδιες αρμοδιότητες με αυτές του Τμήματος 
Συντάξεων της Δ/νσης Παροχών, σε ότι αφορά τους 
ασφαλισμένους του Ταμείου οι οποίοι προέρχονται από 
συγχωνευόμενα με το Ε.Τ.Ε.Α.Μ. Ταμεία. 

Άρθρο 4 

Αρμοδιότητες αυτοτελών Τμημάτων και Γραφείων 
Οι αρμοδιότητες των αυτοτελών Τμημάτων και Γρα¬ 
φείων ορίζονται ως εξής: 
α. Τμήμα Πληροφορικής 

1. Η επεξεργασία στοιχείων και η μηχανογράφηση 
όλων των εργασιών του Ταμείου. 

2. Η ανάλυση, ο σχεδιασμός των υπό μηχανογράφηση 
εργασιών, η κατάρτιση σχετικών προγραμμάτων και η 
κωδικοποίηση των υπηρεσιακών στοιχείων. 

3. Η τήρηση, ενημέρωση και ταξινόμηση του μηχανο¬ 
γραφικού αρχείου. 

4. Η ευθύνη των ηλεκτρονικών επικοινωνιών του Ταμεί¬ 
ου με άλλα κέντρα, μέσα και πηγές πληροφόρησης. 

5. Η ευθύνη για την εφαρμογή της τήρησης των δι¬ 
αδικασιών ασφάλειας του τοπικού δικτύου σε όλα τα 
επίπεδα και των διαδικασιών τήρησης ηλεκτρονικών 
αντιγράφων (άασΚ υρ). 

6. Η επιμέλεια για την ενημέρωση και τη μηχανογραφι¬ 
κή υποστήριξη των Τμημάτων και του Γ ραφείου Νομικών 
Υποθέσεων του Ταμείου. 

7. Η επεξεργασία των στοιχείων, διεξαγωγή ερευνών, 
επισήμανση προβλημάτων καθώς και η εκπόνηση μελε¬ 
τών σε αντικείμενα αρμοδιότητας του Ταμείου. 

8. Η έκδοση βεβαιώσεων για χρήση των ασφαλισμέ¬ 
νων. 

9. Η εκπαίδευση των χρηστών των μηχανογραφικών 
εφαρμογών. 

β. Τμήμα Γραμματείας 

1. Οι προπαρασκευαστικές εργασίες για την απο- 
τελεσματικότητα των συνεδριάσεων του Διοικητικού 
Συμβουλίου του Ταμείου και γενικά η γραμματειακή εξυ- 

πηρέτηση του Συμβουλίου αυτού, καθώς και η τήρηση 
των πρακτικών του ιδίου Συμβουλίου και η κοινοποίηση 
των αποφάσεών του αρμοδίως. 

2. Η μέριμνα για τη διακίνηση της εισερχόμενης και 
εξερχόμενης αλληλογραφίας, την τήρηση αρχείου, τη 
δακτυλογράφηση και την αναπαραγωγή εγγράφων και 
εντύπων της Δ/νσης. 

3. Η μέριμνα και η επίβλεψη για τον καθαρισμό, ευπρε- 
πισμό, φωτισμό, ύδρευση, κλιματισμό, τηλεπικοινωνίες, 
φύλαξη και ασφάλεια των κτιρίων του Ταμείου και γενι¬ 
κότερα για κάθε ανάγκη που αφορά θέματα διοικητικής 
μέριμνας των κτιρίων αυτών. 

4. Η μέριμνα για την τήρηση γενικού και εμπιστευτικού 
πρωτοκόλλου. 

5. Η αναπαραγωγή εντύπων, εγκυκλίων και πάσης (ρύ¬ 
σεως εγγράφων των υπηρεσιών του Ταμείου. 

6. Η θεώρηση του γνήσιου της υπογραφής του προσω¬ 
πικού και των πολιτών και η επικύρωση αντιγράφων ή 
φωτοαντιγράφων σύμφωνα με τις ισχύουσες διατάξεις. 

7. Η μέριμνα για τη παραλαβή από το Εθνικό Τυπο¬ 
γραφείο των ΦΕΚ και άλλων εντύπων και η διανομή 
τους στις υπηρεσίες. 

γ. Γραφείο Νομικών Υποθέσεων 

1. Η επιμέλεια και ο χειρισμός κάθε δικαστικής και 
εξώδικης υπόθεσης του Ταμείου. 

2. Η έγγραφη γνωμοδότηση σε ερωτήματα υπηρεσιών 
του Ταμείου για θέματα νομικής φύσης. 

3. Η σύνταξη, κατάρτιση συμβάσεων με τρίτους. 

4. Η παροχή κάθε άλλης υπηρεσίας νομικής φύσης 
που του ανατίθενται από το Δ.Σ. του Ταμείου. 

5. Η ενημέρωση των υπηρεσιών του Ταμείου επί νόμων, 
π.δ/των, υπουργικών αποφάσεων, που δημοσιεύονται 
στα Φ.Ε.Κ και αφορούν το Ταμείο καθώς και επί νομο¬ 
λογίας δικαστηρίων για σχετικά θέματα. 

6. Η τήρηση της νόμιμης διαδικασίας αγοράς ακινήτων. 

7. Η επιμέλεια της κωδικοποίησης της νομοθεσίας 
του Ταμείου. 

Η ισχύς της απόφασης αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιουλίου 2007 

Ο! ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΠΡΟΣΤΑΣΙΑΣ 

Α. ΑΝΔΡΕΟΥΛΑΚΟΣ ΒΑΣ. ΜΑΓΓΙΝΑΣ 


Αριθμ. 1212.3/307/07 (5) 

Καθορισμός ύψους παράβολου συμμετοχής στις γρα¬ 
πτές εξετάσεις διαγωνισμών Κατάταξης Δοκίμων 
Υπαξιωματικών Λ.Σ. και Λιμενοφυλάκων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 2 παρ. 2 και 3 του 
ν. 3569/2007 «Συνεταιρισμοί θαλάσσιας αλληλασφάλισης 
και άλλες διατάξεις αρμοδιότητος Υπουργείου Εμπορι¬ 
κής Ναυτιλίας»(Α' 122). 

2. Την υπ’ αριθμ. 37930/ΔΙΟΕ 1264/14.10.2005 απόφαση 
ανάθεσης αρμοδιοτήτων στους Υφυπουργούς Οικο¬ 
νομίας και Οικονομικών (Β' 1432),όπως τροποποιήθηκε 
με την υπ’ αριθμ. 5733/ΔΙΟΕ 179/9.2.2006 (Β'204) όμοια 
απόφαση. 

3. Το γεγονός ότι από τις διατάξεις της απόφασης 
αυτής δεν προκαλείται επιπλέον δαπάνη σε βάρος του 
κρατικού προϋπολογισμού, αποφασίζουμε: 

Άρθρο 1 

Το ύψος του παράβολου για την συμμετοχή στις 
γραπτές εξετάσεις διαγωνισμών Κατάταξης Δοκίμων 
Υπαξιωματικών Λ.Σ. και Λιμενοφυλάκων, καθορίζεται σε 
είκοσι (20) Ευρώ για κάθε υποψήφιο. 

Άρθρο 2 

Τα εισπραχθέντα ποσά που θα προκύψουν από την 
καταβολή του προαναφερόμενου παράβολου, θα μετα- 
φέρονται στον Τακτικό Προϋπολογισμό του Υπουργείου 
Εμπορικής Ναυτιλίας για την κάλυψη εξόδων διενέργει¬ 
ας διαγωνισμών Κατάταξης στο Λ.Σ. καθώς και για την 
κάλυψη εκπαιδευτικών αναγκών του προσωπικού Λ.Σ.. 

Άρθρο 3 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 19 Ιουλίου 2007 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΠΕΤΡΟΣ ΔΟΥΚΑΣ ΜΑΝ. Κ. ΚΕΦΑΛΟΓΙΑΝΝΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΥΡ/ΌΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οά-Γοππ από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 < ανά 50 σελίδες. 

• Η τιμή πώλησης σε μορφή οά-ιαπι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 - ίεχ: 210 4071010 ■ ίηΙβΓΠθΙ: ΗΙίρι/Μνννν.θΙ.ςι· 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π., Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 € ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.ΕΑ, τα τριτοβάθμια συνδικαλιστικά Όργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ,Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.: 210 8220885,210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ, από την ιστοσελίδα του Εθνικού Τυπογραφείου (νννννν.θΐ·^). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 ΤΗΛ. 210 52 79 000 ΤΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Κιΐΐρ://νννννν·£ΐ·αΓ - ε-ππρίΙ: ννο1)Γτΐ35ΐ6Γ.£ΐ@&ΐ·ί|Γ 































